Αμερικανικό ποδόσφαιρο στους Θερινούς Ολυμπιακούς Αγώνες 1904

Το αμερικανικό ποδόσφαιρο ήταν ένα από τα αθλήματα επίδειξης στο πρόγραμμα των Θερινών Ολυμπιακών Αγώνων του 1904 στο Σαιντ Λούις.«American Football, Men» olympedia.org Ήταν η πρώτη φορά που το εν λόγω άθλημα έκανε την εμφάνισή του σε διοργάνωση Ολυμπιακών Αγώνων. Ακολούθησε μία ακόμα εμφάνιση ως άθλημα επίδειξης το 1932, ενώ δεν έχει συμπεριληφθεί ξανά σε άλλη Ολυμπιάδα έως και σήμερα.

 Σύνοψη 
Το πανεπιστήμιο του Σαιντ Λούις και το πανεπιστήμιο της Ουάσινγκτον στο Σαιντ Λούις επιδίωξαν αρχικά να διοργανωθεί ένα ολυμπιακό τουρνουά αμερικανικού ποδοσφαίρου κατά την περίοδο των Αγώνων, αλλά δεν κατάφεραν να το φιλοξενήσουν επίσημα. Και οι δύο ομάδες κατέληξαν απλά να παίζουν τους αγώνες της κανονικής περιόδου του κολλεγιακού πρωταθλήματός τους ενάντια σε ομάδες από όλη τη χώρα, καθιστώντας αμφίβολο για πολλούς τον χαρακτήρα επίσημου αθλήματος επίδειξης.

Καθώς το Φράνσις Φιλντ ήταν το κύριο γήπεδο της Ολυμπιάδας του 1904, μόνο τα παιχνίδια που έλαβαν μέρος σε αυτό τον χώρο μπορούν να θεωρηθούν αγώνες επίδειξης για το κοινό των Ολυμπιακών Αγώνων. Συνολικά διεξήχθησαν αρκετές αναμετρήσεις σε διάστημα δύο μηνών, με τις περισσότερες να αφορούν την τοπική ομάδα του πανεπιστημίου της Ουάσινγκτον, καθώς η αντίστοιχη του πανεπιστημίου του Σαιντ Λούις είχε ήδη ανακηρυχθεί πρωταθλήτρια.

 Αποτελέσματα 

 Ημερομηνία  Νικήτρια ομάδα  Σκορ  Ηττημένη ομάδα 28/09/1904 Πανεπιστήμιο της Ουάσινγκτον 10-0 Κολλέγιο του Σάρτλεφ 05/10/1904 Πανεπιστήμιο της Ουάσινγκτον 16-5 Πολυτεχνείο του Ρόουζ 08/10/1904 Πανεπιστήμιο του Ιλινόις 31-0 Πανεπιστήμιο της Ουάσινγκτον 15/10/1904 Κολλέγιο του Σιουάνι 17-0 Πανεπιστήμιο της Ουάσινγκτον 19/10/1904 Πανεπιστήμιο της Ουάσινγκτον 36-0 Κολλέγιο του Ντρούρι 22/10/1904 Πανεπιστήμιο της Ιντιάνα 21-6 Πανεπιστήμιο της Ουάσινγκτον 28/10/1904 Πανεπιστήμιο του Πούρντιου«1904 Purdue Boilermakers Schedule and Results» sports-reference.com 11-0 Πανεπιστήμιο του Μιζούρι 29/10/1904 Πανεπιστήμιο του Τέξας 23-0 Πανεπιστήμιο της Ουάσινγκτον 05/11/1904 Πανεπιστήμιο της Ουάσινγκτον 11-0 Πανεπιστήμιο του Μιζούρι 12/11/1904 Πανεπιστήμιο του Κάνσας 12-0 Πανεπιστήμιο της Ουάσινγκτον 19/11/1904 Πανεπιστήμιο της Δυτικής Βιρτζίνια 6-5 Πανεπιστήμιο της Ουάσινγκτον 24/11/1904 Χάσκελ Ίντιαν Σκουλ 47-0 Πανεπιστήμιο της Ουάσινγκτον 26/11/1904 Καρλάιλ Ίντιαν Σκουλ 38-4 Χάσκελ Ίντιαν Σκουλ

 Παραπομπές 

 Εξωτερικοί σύνδεσμοι 
 GB Athletics – Olympic Games Medallists – Other Sports – Demonstration & Unofficial Sports

Κατηγορία:Αθλήματα Θερινών Ολυμπιακών Αγώνων 1904